CELEX: 62010TN0221
Language: et
Date: 2010-05-18 00:00:00
Title: Kohtuasi T-221/10: 18. mail 2010 esitatud hagi — Iberdrola versus komisjon

3.7.2010   
            
            
               ET
            
            
               Euroopa Liidu Teataja
            
            
               C 179/55
            
         18. mail 2010 esitatud hagi — Iberdrola versus komisjon
   (Kohtuasi T-221/10)
   2010/C 179/94
   Kohtumenetluse keel: hispaania
   
      Pooled
   
   
      Hageja: Iberdrola, SA (Bilbao, Hispaania) (esindajad: advokaadid J. Ruiz Calzado, M. Núñez Müller ja J. Domínguez Pérez)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsuse artikli 1 lõige 1;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva hagi esemeks olev otsus on sama, mida vaidlustatakse kohtuasjas T-219/10: Autogrill España vs. komisjon.
   Väited ja peamised argumendid on nimetatud kohtuasjas esitatutega sarnased. Eelkõige väidab hageja, et:
   
               —
            
            
               komisjon tegi ilmse hindamisvea, kui järeldas, et TRLIS artikli 12 lõikes 5 sätestatud meede kujutab endast siseturuga kokkusobimatut riigiabi. Komisjon ei arvestanud kõnealusest meetmest tulenevaid positiivseid tagajärgi ja ta jättis tähelepanuta selle meetme kasuliku mõju teiste asutamislepingus sätestatud eesmärkide saavutamisele;
            
         
               —
            
            
               komisjon rikkus õiguspärase ootuse ja võrdse kohtlemise põhimõtteid, kaldudes kõrvale otsese maksustamise teatises kindlaks määratud suunistest ja selle teatise alusel kujundatud halduspraktikast;
            
         
               —
            
            
               komisjon rikkus hea halduse põhimõtet, mis kohustab teda uurima hoolikalt, üksikasjalikult ja erapooletult kõiki juhtumi olulisi asjaolusid, jättes läbi viimata menetluse (nagu ta seda tegi ühenduseväliste omandamiste suhtes), et tõendada meetme väidetavat valikulist laadi ja kontrollida enne otsuse tegemist ühendusesisese ühinemise tegelike takistuste täpset ulatust;
            
         
               —
            
            
               komisjon rikkus kohustust järgida asutamislepingu raamistikku ja tagada riigiabi kontrollimist puudutavate eeskirjade ning teisi selliseid asutamislepingu põhimõtteid ja vabadusi puudutavate eeskirjade ühtne kohaldamine, nagu näiteks kapitali vaba liikumine ja siseturu loomine;
            
         
               —
            
            
               vaidlustatud otsus ei ole piisavalt põhjendatud osas, mis puudutab komisjoni poolt meetme valikulisele laadile ja selle mõjule konkurentsi ning liikmesriikide vahelise kaubanduse suhtes antud hinnangu erinevaid olulisi aspekte.